MINT ตั้งบริษัทร่วมทุน “Dining Collective” ลุยธุรกิจร้านอาหารในญี่ปุ่น-ไทย-จีน
MINT ตั้งบริษัทร่วมทุน “Dining Collective” ลุยธุรกิจร้านอาหารในญี่ปุ่น-ไทย-จีน
11 มี.ค. 2562

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT แจ้งว่า บริษัท Minor Food Group (Singapore) Pte. Ltd.ได้เข้าลงทุนในกิจการร่วมค้าในบริษัทใหม่ Dining Collective Pte.Ltd. เพื่อประกอบธุรกิจร้านอาหารในประเทศญี่ปุ่น จีน และไทย และเพื่อยกระดับความชำนาญในการประกอบอาหารไทยและญี่ปุ่นของคู่สัญญาทั้งสองฝ่าย
โดยภายหลังการร่วมทุนในบริษัท Dining Collective Pte.Ltd. ซึ่งถือเป็นกิจการร่วมค้าของ MINT โดย Minor Food Group (Singapore) Pte.Ltd.จะถือหุ้นในสัดส่วน 50% และ Japan Foods Holding Ltd จะถือหุ้นในสัดส่วน 50%
โดยมีทุนจดทะเบียน 200,000 ดอลลาร์สิงคโปร์แบ่งออกเป็น 200,000 หุ้น มูลค่าหุ้นละ1 ดอลลาร์สิงคโปร์ โดยมีแหล่งที่มาของเงินทุนจากกระแสเงินสดจากการดำเนินงาน และมีคณะกรรมการ คือ 1. นาย Soh Chin Hua,2. นางสาว Clarus Chua Keng Liat,3.นาย Liew Kian Er และ4. นาย Eugene Wong Hin Sun
 